By Shivakant Shukla Last Updated:
बॉलीवुड अभिनेता इरफान खान (Irrfan Khan) की मौत के सदमे से लोग अभी तक उबर भी नहीं पाए थे कि 67 साल की उम्र में दिग्गज अभिनेता ऋषि कपूर (Rishi Kapoor) के निधन की खबर आ गई। इसी के साथ बॉलीवुड का एक और सितारा दुनिया को अलविदा कह गया। खबर सुनते ही उनके लाखों फैंस के दिल टूट गए। वहीं पूरे बॉलीवुड इंडस्ट्री में शोक की लहर छा गई। सभी सेलिब्रिटी की आंखें नम हो गई हैं। लोग अब उन्हें सोशल मीडिया के माध्यम से श्रद्धांजलि दे रहे हैं। लेकिन उनकी लाडली बेटी रिद्धिमा कपूर साहनी इन दिनों अपने ससुराल दिल्ली में है। उन्होंने अपने पापा को याद करते हुए इंस्टाग्राम पर एक इमोशनल पोस्ट शेयर किया है। आइए देखते हैं।
इस बीच ऋषि कपूर के साथ उनकी पत्नी नीतू कपूर और बेटे रणबीर कपूर मौजूद हैं। कपूर परिवार के अन्य सदस्य भी मुंबई में हैं। धीरे धीरे वह परिवार के सदस्य ऋषि कपूर को श्रद्धांजलि देने पहुंच रहे हैं। वहीं, ऋषि कपूर की लाडली बेटी रिद्धिमा कपूर साहनी इन दिनों अपने ससुराल दिल्ली में है। बताया जा रहा है कि रिद्धिमा के साथ उनकी बेटी समारा साहनी भी अपने नाना को अंतिम विदाई देने मुंबई आएंगी। मीडिया रिपोर्ट की मानें तो, रिद्धिमा और उनके परिवारवालों ने गुरुवार सुबह को दिल्ली से मुंबई जाने की अनुमति सरकार से मांगी थी। मामले की गंभीरता को देखते हुए अब गृह मंत्रालय ने रिद्धिमा और उनके परिवार वालों को सड़क मार्ग से दिल्ली से मुंबई जाने की अनुमति दे दी है। (ये भी पढ़ें: जब रणबीर को पड़ा जोरदार थप्पड़, जानें आखिर क्यों पिता ऋषि कपूर को उठाना पड़ा था हाथ)
पापा के पार्थिव शरीर से मिलने को बेचैन रिद्धिमा ने मुंबई पहुंचने से पहले अपने इंस्टाग्राम पर एक इमोशनल पोस्ट शेयर किया है। इस पोस्ट में रिद्धिमा ने पापा ऋषि कपूर की फोटो शेयर करते हुए लिखा है कि- ''पापा आई लव यू मैं हमेशा तुमसे प्यार करूंगी- मेरे सबसे मजबूत योद्धा को मैं तुम्हें हर रोज याद करूंगी मैं तुम्हारी फेसटाइम कॉल हर रोज याद करूंगी! जब तक हम फिर से मिलते हैं, पापा आई लव यू।'' इस फोटो रिद्धिमा ने अपने इंस्टाग्राम स्टोरी पर भी शेयर किया है। (ये भी पढ़ें: बॉलीवुड ने खोया एक और सितारा, 67 साल की उम्र में अभिनेता ऋषि कपूर का हुआ निधन)
ऋषि कपूर आज भले ही हमारे बीच नहीं हैं, लेकिन कई दशकों तक फिल्मों में दिए गए अपने अमूल्य योगदान से वो हमेशा के लिए अमर हो गए हैं। ऋषि कपूर के परिवार की ओर से संदेश मीडिया के लिए जारी किया गया है। उन्होंने अपने संदेश में लिखा- ''हमारे प्रिय ऋषि कपूर का ल्यूकेमिया के साथ दो साल की लड़ाई के बाद आज सुबह 8:45 बजे अस्पताल में शांति से निधन हो गया। अस्पताल के डॉक्टरों और मेडिकल स्टाफ ने कहा कि उन्होंने उन्हें अंतिम समय तक मनोरंजन दिया। परिवार, दोस्त, भोजन और फिल्में उनका फोकस बनी रहीं।''
संदेश में आगे लिखा गया है कि- ''इस दौरान उनसे मिलने वाला हर कोई इस बात से हैरान था कि उन्होंने अपनी बीमारी को हावी नहीं होने दिया। वह अपने प्रशंसकों के प्यार के लिए आभारी थे जो दुनिया भर से आए थे। उनके निधन में, वे सभी समझेंगे कि वह एक मुस्कान के साथ याद किया जाना पसंद करेंगे और आँसू के साथ नहीं। व्यक्तिगत नुकसान की इस घड़ी में, हम यह भी समझते हैं कि दुनिया बहुत मुश्किल और परेशान समय से गुजर रही है। आसपास और सार्वजनिक रूप से इकट्ठा होने पर कई प्रतिबंध हैं। हम उनके सभी प्रशंसकों और शुभचिंतकों और परिवार के दोस्तों से अनुरोध करना चाहते हैं कि वे सभी कानूनों का सम्मान करें। इसके सिवाय कोई दूसरा रास्ता नहीं है।'' बॉलीवुडशादीज भी अभिनेता ऋषि कपूर के निधन पर नम आंखों से श्रद्धांजलि अर्पित करता है।
आज यानी 31 दिसंबर, साल 2020 का आखिरी दिन है। जैसा कि हर साल लोगों के पास कई ऐसी खूबसूरत यादें होती हैं जिन्हें वो संजोने की कोशिश करते हैं, वहीं उससे उलट ये साल ज्यादातर लोगों के लिए काफी दुखभरा रहा। इनमें से एक बॉलीवुड एक्ट्रेस नीतू कपूर (NeetuRead More